RESPUBLIKA AHOLISINI DORIVOR VOSITALAR VA TIBBIYOTDA IShLATILADIGAN MAHSULOTLAR BILAN TA’MINLAShNING KEChIKTIRIB BO‘LMAYDIGAN ChORA-TADBIRLARI TO‘G‘RISIDA

Bozor munosabatlarining shakllanishi sharoitida xalq iste’moli mollari narxlarining erkinlashtirilishi munosabati bilan hamda aholini dori-darmonlar va preparatlar bilan ta’minlashni yaxshilash maqsadida Vazirlar Mahkamasi qaror qiladi:
 1. 1992-yil 11-maydan boshlab dori-darmonlar va tibbiyot mahsulotlariga cheklangan chakana narxlar joriy etilsin.
 Hayotiy muhim preparatlarning cheklangan chakana narxlari 1-ilovaga muvofiq tasdiqlansin.
 2. Aholining alohida toifasiga bepul va imtiyozli ravishda dori-darmonlar berishning amaldagi tartibi 2-ilovaga muvofiq saqlab qolinsin. 
 3. O‘zbekiston Respublikasi Moliya vazirligi Sog‘liqni saqlash vazirligi bilan birgalikda o‘n kun muddat ichida ulgurji va chakana narxlar o‘rtasidagi farqlarning, shuningdek, shu munosabat bilan dorixona muassasalari ko‘radigan zararlarning o‘rnini qoplashni nazarda tutgan holda, dori-darmonlar va tibbiyot mahsulotlari preyskurantlarini tasdiqlasin. 
 4. O‘zbekistonning taraqqiyot istiqbolini belgilash qo‘mitasi O‘zbekiston Respublikasi Sog‘liqni saqlash vazirligiga dori.-darmonlar va tibbiyot mahsulotlari ishlab chiqarish hajmini ko‘paytirish maqsadida va dori-darmonlar, xomashyo va materiallar sotib olish, shuningdek, ularni respublika tashqarisidan xarid qilish maqsadida valyuta mablag‘lari ajratishni nazarda tutsin.
 5. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari o‘rtoq M. Q. Qoraboyev zimmasiga yuklatilsin.